На основу члана 9 став 1 Закона о безбједности саобраћаја на путевима (“Службени лист ЦГ”, бр. 33/12, 58/14, 14/17, 66/19), члана 27 став 1 тачка 4 Закона о локалној самоуправи (“Службени лист ЦГ”, бр. 2/18, 34/19, 38/20, 50/22 и 84/22), члана 38 став 1 Статута општине Никшић („Службени лист ЦГ-Општински прописи“, бр. 31/18 и 21/23), Скупштина општине Никшић, на сједници одржаној\_\_\_\_\_\_\_\_\_\_ 2023. године, донијела је

**О Д Л У К У**

о измјенама Одлуке о регулацији саобраћаја на територији Општине Никшић

Члан 1

У Одлуци о регулацији саобраћаја на територији општине Никшић (“Службени лист Црне Горе - општински прописи”, бр. 24/15, 22/16, 45/17,45/19,13/22) у члану 6 став 3 послије ријечи ”члана” ријечи “осим у пјешачким зонама и зонама смиреног саобраћаја,” бришу се.

Члан 2

Члан 25 мијења се и гласи:

 “ Врсту и локацију за постављање техничких средстава за успоравање саобраћаја, на општинским путевима, утврђује орган локалне управе надлежан за послове саобраћаја.

Локација за постављање техничких средстава за успоравање саобраћаја ће се вредновати у односу на критеријуме и мјерила која су дата у табели, како слиједи:

|  |  |  |  |
| --- | --- | --- | --- |
|  | ОПИС КРИТЕРИЈУМА | КОЕФИЦИЈЕНТ КРИТЕРИЈУМА |  |
| 1. | Удаљеност од Критичних локација | < 100м | 100-200м | 200-400м |
| 1.1. | Близина предшколске установе | 15 | 5 | 5 |
| 1.2. | Близина основне школе | 30 | 20 | 5 |
| 1.3. | Близина средње школе | 5 | 3 | 1 |
| 1.4. | Близина дјечјег игралишта(клацкалице, љуљашке и слично – окупљање дјеце уз надзор родитеља) | 10 | 5 | 1 |
| 1.5. | Близина мјеста окупљања већег броја дјеце узраста до 14 година (спортски терени и игралишта за дјецу без надзора родитеља | 20 | 10 | 5 |
|  | Максимално 80 бодова |  |  |  |
| 2. | Структура саобраћајног тока | >50% | 20-50% | <20% |
| 2.1. | Учешће пјешака и бициклиста на коловозу | 15 | 7 | 3 |
|  | Максимално 15 бодова |  |  |  |
| 3. | Број саобраћајних незгода | >5 | 3-5 | <3 |
| 3.1. | Број саобраћајних незгода за задњих 12 мјесеци у зони од 100м од локације са учесником пјешаком или бициклистом | 20 | 10 | 5 |
|  | Максимално 20 бодова |  |  |  |
| 4. | Постојање тротоара | нема тротоара | са једне стране | са обје стране |
| 4.1. | Постојање тротоара | 20 | 10 | 5 |
| 4.2. | Удаљеност тротоара од коловоза (у случају 2 тротоара, узима се у обзир тротоар који је ближи коловозу) | 20 | 10 | 5 |
|  | Максимално 40 бодова |  |  |  |
| 5. | Дужина непрекидног правца | >300м | 100-300м | <100м |
| 5.1. | Дужина непрекидног правца од раскрснице до раскрснице, или пута са правом првенства пролаза (узима се у обзир дужина дужег правца) | 15 | 5 | 1 |
|  | Максимално 15 бодова |  |  |  |
| 6. | Остали критеријуми | Велика | Средње | Мало |
|  6.1. | Уочена критична понашања учесника у саобраћају | 10 | 5 | 1 |
|  |  | <100м | 100-200м | >200м |
| 6.2 | Постојање семафора у близини | 1 | 3 | 5 |
|  |  | >50% | 30-50% | <30% |
| 6.3. | Учешче возила са прекораченом брзином кретања | 15 | 5 | 1 |
|  | Максимално 30 бодова |  |  |  |
|  | Укупно1+2+3+4+5+6 | 200 бодова |  |  |

Могућност за постављање техничких средстава за успоравање саобраћаја су локације које имају више од 55% од максималног броја бодова по предложеним критеријумима и мјерилима, датим у табели.

Постављање техничких средстава за успоравање саобраћаја на општинским путевима вршиће се у складу са прописима којима је уредјена област безбједности учесника у саобраћају.

Рјешење за постављање техничких средстава за успоравање саобраћаја на општинским путевима доноси орган локалне управе надлежан за послове саобраћаја, на основу пројектно – техничке документације.

Саставни дио рјешења за постављање техничких средстава за успоравање саобраћаја на опшитнским путевима су саобраћајно – технички услови за постављање.

О постављању и одржавању техничких средстава за успоравање саобраћаја на општинским путевима стара се правно лице, односно предузетник коме су повјерени послови одржавања општинских путева.”

Члан 3

У члану 28 ријеч “3,5 т” замјењује се ријечју ”7,5 т”.

Члан 4

Ова одлука ступа на снагу осмог дана од дана објављивања у “Службеном листу Црне Горе - Општински прописи”.

Број: 01- 030 -

Никшић, \_\_\_\_\_\_\_\_\_\_\_\_\_ 2023. године

СКУПШТИНА ОПШТИНЕ НИКШИЋ

 П р е д с ј е д н и к

 Немања Вуковић, с.р.

О б р а з л о ж е њ е

 Правни основ

Правни основ за доношење Одлуке о измјенама и допунама Одлуке о регулацији саобраћаја на територији општине Никшић садржан је у одредбама члана 9 став 1 Закона о безбједности саобраћаја на путевима (“Службени лист Црне Горе”, бр. 33/12,58/14,14/17,66/19) којим је прописано да општина, када врши послове из сопствене надлежности, регулише саобраћај на свом подручју у складу са овим законом, тако што одређује: путеве са правом првенства пролаза; путеве са једносмјерним и двосмјерним саобраћајем; постављање хоризонталне, вертикалне и свјетлосне сигнализације; ограничење брзине кретања возила;простор за кретање пјешака, бицикала, туристичког воза, запрежних возила и простор за гоњење и вођење животиња; простор за паркирање возила, забране паркирања и мјеста ограниченог паркирања; зоне смиреног саобраћаја; постављање и одржавање заштитних ограда за пјешаке на опасним мјестима; пјешачке зоне; безбједне правце за кретање учесника и посебне техничке мјере за безбједност пјешака у близини образовних, здравствених и других установа, игралишта и других сличних објеката; уклањање дотрајалих и напуштених возила у складу са законом; контролу паркирања возила на мјестима на којима је паркирање временски ограничено; услове кретања возила за снабдијевање у зонама смиреног саобраћаја и пјешачким зонама.

Чланом 27 став 1 тачка 4 Закона о локалној самоуправи (“Службенилист Црне Горе”, бр. 02/18, 34/19, 38/20, 50/22, 84/22), прописано је да општина регулише саобраћај на свом подручју у складу са законом којим се уређује безбједност саобраћаја на путевима.

Чланом 38 став 1 Статута општине Никшић („Службени лист Црне Горе-Општински прописи“, бр. 31/18, 21/23) прописани су акти које Скупштина доноси у вршењу послова из свог дјелокруга.

**Разлози за доношење**

У овој години, посебни акценат се ставља на заштити рањивих учесника у саобраћају, посебно дјеце школског узраста, будући да је по анализама учествовања рањивих учесника у саобраћајним незгодама веома велик. Наиме, у посљедње двије године у Црној Гори је двоје дјеце погинуло, а преко 400 било повријеђено.

Из наведеног разлога Министарство капиталних инвестиција у својим програмима је посебну пажњу усмјерило за заштиту безбједности дјеце у саобраћају и израдило Правилник о техничким средствима за заштиту безбједности дјеце у саобраћају („Службени лист Црне Горе“, број 37/23 ) и Правилника о близим условима за утврђивање дијела пута или улице која се налази у непосредној близини школе („Службени лист Црне Горе“, број 37/23 ).

Будући да су прописани услови који дефинишу начин утврђивања зоне или улице која се налази у непосредној близини школе, мјере и средства која би се користила за заштиту безбједности дјеце у саобраћају, Секретаријат за комуналне послове и саобраћај је прописао начин одређивања локација за постављање техничких средстава за успоравање саобраћаја на територији општине Никшић које ће се вредновати у односу на критеријуме и мјерила која су дата у табели.

На овај начин створени су услови да се приступи изради пројеката и извођења радова безбиједних зона школа и безбиједних путева до школа, како би се након реализације ових пројеката унаприједила безбиједност саобраћаја на путевима и прије свега безбиједност дјеце у саобраћају.

Примјеном Одлуке одређиваће се локације запостављање техничких средстава за успоравање саобраћаја сходно Закона о безбједности саобраћаја на путевима, Правилнику о техничким карактеристикама и начину постављања технићких средстава за успоравање саобраћаја на путу и наведеним Правилницима.

Захтјеви грађана и Мјесних заједница за постављање техничких средстава за успоравање саобраћаја на локацијама које не испуне прописане услове биће одбијени, али ће се на тим локацијама предузети мјере за повећање безбједности саобраћаја у складу са Законом о безбједности саобраћаја на путевима у сарадњи са надлежним органима за контролу саобраћаја на путевима.

Сходно изнијетом предлаже се Скупштини општине Никшић да донесе Одлуку о измјенама Одлуке о регулацији саобраћаја на територији општине Никшић.

 ОБРАЂИВАЧ

Секретаријат за комуналне послове и саобраћај

 Видак Кртолица, дипл.инг.саоб.